Дебелт
Дèбелт е село в Югоизточна България, област Бургас, община Средец.

География
Селото е разположено на 10 km източно от общинския център Средец и на 22 km западно от областния център Бургас, в полите на Странджа планина.

История 
Дебелт съществува още от времето на Римската империя, когато е било с името Деултум в границите на колония Флавия. В землището на селото има и тракийски могили, но няма данни за името на тогавашното селище. Селото е обект на археологически проучвания. Разкрити са стари римски терми и основи на дворец. В селото има археологически музей, в който са изложени откритите предмети от археологическите разкопки.

След като Източната Римска империя отстъпва областта Загоре на България в началото на VIII век, пристанището Месемврия постепенно запада, изместено от новосъздаденото пристанище Порос (по-късно Деултум) при днешното село Дебелт. 

Старото име на селото е Якезли (до 1934 г.). След Междусъюзническата война в 1913 г. 76 български семейства от Източна Тракия се заселват в Якезли. Най-голям е броят на преселниците от село Докузюк (44 семейства), следвано от Гечкенли (16 семейства), Теслим (4 семейства), Селиолу (2 семейства), Тарфа (2 семейства) и други.

Със заповед от 14 август 1934 г. селото е преименувано на Дебелт 

През 1985 г. Дебелт има 1739 жители. 

В Дебелт се е намирала дисциплинарната рота („дисципът“) на Строителни войски.  Днес там е разположено затворническо общежитие от закрит тип, част от Бургаския затвор.

Население

Етнически състав 
Преброяване на населението през 2011 г.

Численост и дял на етническите групи според преброяването на населението през 2011 г.:

Галерия

Източници

Външни препратки 
 За Дебелт на сайта „Българската древност“

Села в област Бургас
Населени места в община Средец